Ainoaan käsittelyyn esitellään päiväjärjestyksen 3. asia. Käsittelyn pohjana on valtiovarainvaliokunnan mietintö VaVM 16/2017 vp. Yleiskeskustelu asiasta päättyi 22.11.2017 pidetyssä täysistunnossa. Nyt ryhdytään lisätalousarvioehdotuksen yksityiskohtaiseen käsittelyyn. Pyydän tekemään muutosehdotukset.
Toimi Kankaanniemen ehdotus 5 ja Krista Kiurun ehdotus 6 koskevat samaa asiaa, joten ensin äänestetään Krista Kiurun ehdotuksesta 6 Toimi Kankaanniemen ehdotusta 5 vastaan ja sen jälkeen voittaneesta mietintöä vastaan.
Välikysymyksen esittämistä varten esitellään päiväjärjestyksen 4. asia. Suna Kymäläinen ja 48 muuta edustajaa ovat tehneet valtioneuvostolle välikysymyksen VK 4/2017 vp eriarvoistumisesta. Annan nyt puheenvuoron välikysymyksen ensimmäiselle allekirjoittajalle.